cyanic-selkie/wikianc huggingface dataset:
สมเด็จพระสันตะปาปายอห์น ปอลที่ 2
กระบวนการประกาศเป็นนักบุญ
สำหรับขั้นตอนพิธีมิสซาการประกาศเป็นบุญราศีนั้น เริ่มจากพระคาร์ดินัลวัลลินีอ่านรายงานเพื่อเสนอให้สมเด็จพระสันตะปาปาเบเนดิกต์ที่ 16 ทรงสถาปนาสมเด็จพระสันตะปาปายอห์น ปอลที่ 2 เป็นบุญราศี เมื่ออ่านจบแล้วสมเด็จพระสันตะปาปาเบเนดิกต์ที่ 16 ทรงประกาศแต่งตั้ง "สมเด็จพระสันตะปาปายอห์น ปอลที่ 2" เป็น "บุญราศี" แล้วผ้าที่ปิดพระรูปของสมเด็จพระสันตะปาปายอห์น ปอลที่ 2 ถูกเปิดออกเพื่อการประกาศเป็นบุญราศีอย่างเป็นทางการ จากนั้นได้มีการนำ “เรลิก” (ซึ่งในพิธีมิสซาสถาปนาบุญราศียอห์น ปอล ที่ 2 จะเป็น “เลือดของบุญราศียอห์น ปอล ที่ 2 ซึ่งอยู่ในขวดแก้ว” โดยเลือดดังกล่าว คุณหมอเรนาโต้ บุซโซเน็ตติ ได้เก็บจากพระวรกายของสมเด็จพระสันตะปาปายอห์น ปอลที่ 2 เพื่อเป็นเลือดสำรองในช่วงเวลาสุดท้ายก่อนพระองค์จะสิ้นพระชนม์ สาเหตุที่ต้องเก็บเลือดนี้ไว้ เพราะใช้ในการป้องกันเลือดของพระสันตะปาปาแข็งตัวเป็นลิ่ม นอกจากนี้ยังใช้ในการถ่ายเลือดกรณีฉุกเฉิน) มาถวายแด่สมเด็จพระสันตะปาปาเบเนดิกต์ที่ 16
จากนั้นในช่วงเทศน์สมเด็จพระสันตะปาปาเบเนดิกต์ที่ 16 ตรัสว่า "วันนี้เป็นวันแห่งพระหรรษทาน และพระหรรษทานนี้ก็ปรากฏออกมาในตัวของบุญราศียอห์น ปอล ที่ 2 ... เวลานี้ พระประสงค์ของพระเจ้าคือการให้สมเด็จพระสันตะปาปายอห์น ปอลที่ 2 เป็นบุญราศี ... ขอให้เรามองไปที่รูปของพระสันตะปาปายอห์น ปอลที่ 2 แล้วบอกกับพระองค์ว่าพระสันตะปาปายอห์น ปอลที่ 2 โปรดภาวนาเพื่อเราด้วย" นอกจากนี้หลังพิธีมิสซา สมเด็จพระสันตะปาปาเบเนดิกต์ที่ 16 ได้เสด็จเข้าไปคุกเข่าภาวนาหน้าพระศพบุญราศียอห์น ปอลที่ 2 อีกด้วย ทั้งนี้วาติกันได้ประกาศวันฉลอง “บุญราศียอห์น ปอลที่ 2” ออกมาแล้ว ปรากฏว่ามุขมณฑลโรมและมุขมณฑลทุกแห่งในโปแลนด์ จะฉลองศาสนนามนี้ในวันที่ 22 ตุลาคมของทุกปี เนื่องจากวันที่ 22 ตุลาคม ค.ศ. 1978 เป็นวันที่สมเด็จพระสันตะปาปายอห์น ปอลที่ 2 ทรงถวายมิสซาเริ่มสมณสมัยปกครองของพระองค์อย่างเป็นทางการ ณ ลานหน้ามหาวิหารนักบุญเปโตร วันนี้มีความหมายกับมุขมณฑลโรม เพราะนอกจากจะเป็นวันเข้ารับตำแหน่งพระสันตะปาปา ยังเป็นวันที่สมเด็จพระสันตะปาปายอห์น ปอลที่ 2 เข้ารับตำแหน่งบิชอปแห่งโรมอีกด้วย ในส่วนของโปแลนด์ นี่คือการส่งมอบคริสตังชาวโปแลนด์ให้ไปปฏิบัติหน้าที่พระสันตะปาปา (ส่งมอบจากศาสนจักรท้องถิ่นสู่ศาสนจักรสากล)
หลังจากการรอคอยอันยาวนาน สมเด็จพระสันตะปาปาฟรานซิส พระประมุขแห่งคริสตจักรนิกายโรมันคาธอลิก ทรงเปิดเผยว่าจะมีการประกาศแต่งตั้งให้สมเด็จพระสันตะปาปายอห์นปอลที่ 2 และสมเด็จพระสันตะปาปายอห์นที่ 23 เป็นนักบุญองค์ใหม่แห่งศาสนจักรในวันที่ 27 เมษายน ค.ศ. 2014 การประกาศแต่งตั้งนักบุญครั้งนี้ เป็นไปตามขั้นตอน หลังจากเมื่อเดือนกรกฎาคม ค.ศ. 2013 สมเด็จพระสันตะปาปาฟรานซิสทรงประกาศรับรองปาฏิหารย์ที่เกี่ยวข้องกับสมเด็จพระสันตะปาปายอห์น ปอล ซึ่งเกิดขึ้นเป็นครั้งที่สอง ทำให้สมเด็จพระสันตะปาปาทรงมีคุณสมบัติครบตามกฎของศาสนจักรในการรับรองนักบุญองค์ใหม่
ในที่สุด บุญราศียอห์น ปอลที่ 2 ก็ได้รับการประกาศเป็นนักบุญโดยสมเด็จพระสันตะปาปาฟรานซิส เมื่อวันที่ 27 เมษายน ค.ศ. 2014 ณ มหาวิหารนักบุญเปโตร กรุงโรม
แหล่งข้อมูลอื่น
19202005
รายชื่อธงประจำแคว้นในฝรั่งเศส
หน้านี้แสดงภาพ ธงประจำแคว้น (régions) ในความปกครองของฝรั่งเศสทั้ง 22 แคว้น และ จังหวัดโพ้นทะเล (Départements d'outre-mers: DOM) 4 เขต
รายชื่อธงในประเทศบราซิล
ตารางข้างล่างนี้แสดงชนิดธงชาติประเภทต่างๆที่ใช้ในบราซิล. โดยสังเขป สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาติบราซิล
ธงประจำรัฐ
ภาพในหน้านี้ทั้งหมดเป็นภาพ ธงประจำรัฐในประเทศบราซิล ทั้ง 26 รัฐ และ 1 เขตสหพันธ์
ดูเพิ่ม
pt:Anexo:Lista de bandeiras do Brasil
เจ้าหญิงโซเฟียแห่งโรมาเนีย
เจ้าหญิงโซเฟียแห่งโรมาเนีย (Sofia a României, fostă Principesă de Hohenzollern) ประสูติเมื่อวันที่ 29 ตุลาคม พ.ศ. 2500 เป็นพระราชธิดาพระองค์ที่สี่ในสมเด็จพระราชาธิบดีมีไฮที่ 1 แห่งโรมาเนียกับสมเด็จพระราชินีอานาแห่งโรมาเนีย เจ้าหญิงโซเฟียทรงอยู่ในอันดับที่แปดในลำดับการสืบราชบัลลังก์โรมาเนียและอยู่ในลำดับที่ 92 ของลำดับการสืบราชบัลลังก์อังกฤษ
ในวันที่ 29 สิงหาคม พ.ศ. 2541 ทรงอภิเษกสมรสกับอเลน ไมเคิล ลีออนเซ ไบแอร์นิกซ์ เดอ เลาเฟนเบิร์ก ทั้งคู่ทรงหย่ากันใน พ.ศ. 2545 มีพระธิดาหนึ่งพระองค์ คือ
เจ้าชายราดูแห่งโรมาเนีย
เจ้าชายราดูแห่งโรมาเนีย (Radu, Principe al României) ประสูติเมื่อวันที่ 7 มิถุนายน พ.ศ. 2503 ที่เมืองยาช ประเทศโรมาเนีย พระนามเดิมชื่อ ราดู ดูดา พ.ศ. 2539 ได้อภิเษกสมรสกับเจ้าหญิงมาร์กาเรตาแห่งโรมาเนีย วันที่ 1 มกราคม พ.ศ. 2542 ได้รับพระราชทานพระอิสริยยศเป็น เจ้าชายแห่งโฮเอินท์ซ็อลเลิร์น-เฟริงเงิน จากเจ้าชายฟรีดริช วิลเฮ็ล์ม เจ้าชายแห่งโฮเอินท์ซ็อลเลิร์น ซึ่งเป็นพระประมุขแห่งราชวงศ์โฮเอินท์ซ็อลเลิร์นสายโฮเอินท์ซ็อลเลิร์น-ซีคมาริงเงิน
เจ้าหญิงมาเรียแห่งโรมาเนีย
เจ้าหญิงมาเรียแห่งโรมาเนีย (Principesa Maria a României, fostă Principesă de Hohenzollern) ประสูติเมื่อวันที่ 13 กรกฎาคม พ.ศ. 2507 ที่เมืองโคเปนเฮเกน ประเทศเดนมาร์ก เป็นพระราชธิดาองค์สุดท้องในสมเด็จพระราชาธิบดีมีไฮที่ 1 แห่งโรมาเนียกับสมเด็จพระราชินีอานาแห่งโรมาเนีย
ในวันที่ 16 กันยายน พ.ศ. 2538 ในนครนิวยอร์ก สหรัฐ เจ้าหญิงมาเรียทรงอภิเษกสมรสกับคาซิมีร์ มิสคอว์สกี ชาวโปแลนด์ซึ่งเป็นนิกายโรมันคาทอลิก ทำให้เจ้าหญิงมาเรียทรงสูญเสียลำดับการสืบราชบัลลังก์อังกฤษ ทั้งคู่ทรงหย่าร้างใน พ.ศ. 2546 ไม่มีพระโอรส-ธิดา
อ้างอิง
1964
โรงเรียนท่าวังผาพิทยาคม
ประวัติ
โรงเรียนท่าวังผาพิทยาคมก่อตั้งขึ้นเมื่อวันที่ 20 พฤษภาคม พ.ศ. 2513 ในที่ดินสาธารณะของตำบลริมริมฝั่งแม่น้ำน่าน ติดกับสถานีตรวจอากาศอำเภอท่าวังผา ในพื้นที่ 23 ไร่ 2 งาน 20 ตารางวา เริ่มแรกมีนักเรียนชาย 31 คน นักเรียนหญิง 16 คน โดยมีนายพิษณุ รัตนสุพร เป็นผู้บริหารโรงเรียน ตั้งแต่วันที่ 12 พฤษภาคม พ.ศ. 2513 ถึงวันที่ 10 กันยายน พ.ศ. 2517
ต่อมาโรงเรียนได้พิจารณาเห็นว่าที่ดินของโรงเรียนไม่สามารถขยายได้อีก จึงติดต่อหาที่ตั้งโรงเรียนใหม่โดยขออนุญาตจากอำเภอและจังหวัด เพื่อใช้ที่สาธารณประโยชน์แห่งใหม่ของหมู่บ้านอาฮาม อำเภอท่าวังผา จังหวัดน่าน ซึ่งมีเนื้อที่ 79 ไร่ แต่ที่ดินดังกล่าวต้องผ่านสนามบินตำรวจตะเวณชายแดน 509 ทำให้ไม่สะดวก จึงขอสับเปลี่ยนกับที่ดินซึ่งมีเนื้อที่ประมาณ 64 ไร่ 2 งาน 17 ตารางวา และได้ขออนุมัติจากกรมสามัญศึกษาย้ายไปที่ตั้งแห่งใหม่เมื่อวันที่ 1 พฤษภาคม พ.ศ. 2516 ซึ่งเป็นที่ตั้งของของโรงเรียนท่าวังผาพิทยาคมในปัจจุบัน
การแปลงโคไซน์ไม่ต่อเนื่อง
การแปลงโคไซน์ไม่ต่อเนื่อง (discrete cosine transform - DCT) เป็นการแปลงออทอโกนัล ที่เป็นจำนวนจริง และมีฟังก์ชันโคไซน์ เป็นฐาน มีทั้งหมด 8 ชนิด คือ DCT-1 ถึง DCT-4 ความยาวคู่ (หรือ DCT-IE ถึง DCT-IVE) และ DCT-5 ถึง DCT-8 ความยาวคี่ (หรือ DCT-IO ถึง DCT-IVO)
การประยุกต์ใช้งาน
DCT และ การแปลงที่สัมพันธ์ที่ใกล้ชิดกันคือ การแปลงไซน์ไม่ต่อเนื่อง(DST) นั้นมีการประยุกต์ใช้งานที่รู้จักกันดีใน การประมวลผลสัญญาณ และ การประมวลผลภาพ โดยเฉพาะอย่างยิ่งในการเข้ารหัสแบบแปลง(transform coding) เพื่อการบีบอัดข้อมูลแบบมีการสูญเสีย ทั้งตามมาตรฐานการบีบอัดภาพนิ่ง JPEG และ มาตรฐานการบีบอัดภาพเคลื่อนไหว MPEG ทั้งนี้เนื่องมาจากคุณสมบัติของ DCT ที่เรียกว่า energy compaction ที่ดี คือ สามารถอัดพลังงานส่วนใหญ่ของสัญญาณ โดยเฉพาะภาพ ไปไว้ในสัมประสิทธิ์ย่านความถี่ต่ำในโดเมนของการแปลง และ การคำนวณการแปลงในทางปฏิบัติสามารถกระทำได้อย่างมีประสิทธิภาพ
นอกจากการอธิบายด้วยเหตุผลข้างต้นแล้ว สาเหตุที่ การใช้ DCT เป็นที่นิยมในการบีบอัดข้อมูลสารสนเทศกว่าการใช้ DFT นั้น เป็นเพราะว่า เมื่อตัดสัมประสิทธิ์ของการแปลงที่มีค่าใกล้ศูนย์ออกไปเป็นจำนวนเท่าๆกัน ผลของการทำผกผันหรือ IDCT จะให้ข้อมูลสารสนเทศมีความใกล้เคียงกับข้อมูลต้นแบบ (orignal sequence) มากกว่า การตัดสัมประสิทธิ์จากการแปลง DFT
สำหรับ DCT-4 นั้นมักจะนิยมนำมาใช้เพื่อคำนวณ การแปลงที่มีความสัมพันธ์กันกับ DCT-4 เช่น Malvar Wavelet และ MDCT ซึ่งเป็นที่นิยมใช้ในการบีบอัดข้อมูลเสียง และด้วยเหตุที่ DCT-4 นั้นสามารถเป็น การแปลงผกผันได้โดยตรง (ไม่จำเป็นต้องคูณด้วยค่าชดเชยในบางรูปแบบของ DCT-1) จึงทำให้ลดความซับซอนในการออกแบบกระบวนการในทางปฏิบัติ
คำจำกัดความมาตรฐาน
การแปลงในรูปเมทริกซ์ :
หมายเหตุ : ความยาวคี่(คู่) ของการแปลงในที่นี้หมายถึงส่วนความยาวของข้อมูล รวมกับส่วนขยายเสมือน ไม่ใช่ความยาวของตัวข้อมูลเอง ซึ่งในที่นี้ความยาวของข้อมูลสามารถเป็นได้ทั้งคู่ และคี่ ขึ้นกับ N
การแปลงความยาวคู่
การแปลงโคไซน์มาตรฐาน ความยาวคู่ ในรูปเมทริกซ์ ให้
DCT-1
โดยที่
DCT-3
โดยที่ สำหรับกรณี DCT-2, DCT-3
การแปลงความยาวคี่
การแปลงโคไซน์มาตรฐาน ความยาวคู่ ในรูปเมทริกซ์ ให้
DCT-7
โดยที่
และ
สำหรับกรณี DCT-5, DCT-6 และ DCT-7
การแปลงกลับ
การแปลงกลับ DCT หรือ IDCT นั้น สามารถหาได้จาก ทรานสโพส ของการแปลง เนื่องมาจากคุณสมบัติ unitary ของเมทริกซ์การแปลง DCT ซึ่งการแปลงทั้งความยาวคู่ และ คี่ นั้นมีคุณสมบัติดังกล่าว เมทริกซ์การแปลงด้านล่างจึงใช้หมายถึงทั้งความยาวคู่ และ คี่
ศูนย์การแพทย์แห่งประเทศเซอร์เบีย
ศูนย์การแพทย์มหาวิทยาลัยแห่งประเทศเซอร์เบีย (Универзитетски клинички центар Србије; University Clinical Centre of Serbia; อักษรย่อ: УKЦС / UKCS) เป็นศูนย์แพทยศาสตร์ที่ตั้งอยู่ในเบลเกรด ประเทศเซอร์เบีย โดยทำหน้าที่เป็นศูนย์การแพทย์หลักสำหรับทั้งเบลเกรดและส่วนที่เหลือของประเทศเซอร์เบีย
การแปลงโคไซน์ไม่ต่อเนื่อง
รายละเอียดอื่นๆ
การแปลงโคไซน์ ไม่ต่อเนื่องนั้นถูกค้นพบครั้งแรกในปี ค.ศ. 1974 [1] โดยเวกเตอร์ฐาน DCT-2 ได้ถูกพัฒนาขึ้นมาเพื่อใช้ในการประมาณไอเก้นเวกเตอร์ ของเมทริกซ์โทปลิทซ์ (Toeplitz) โดยฐาน DCT นี้ จะมีค่าเข้าใกล้(asymptotically) ไอเก้นเวกเตอร์จริง(หรือ เวกเตอร์ฐาน Karhunen-Loève) ของเมทริกซ์โควาเรียนซ์ (covariance matrix) ของ first-order stationary Markov process เมื่อค่าสัมประสิทธิ์โครีเลชัน(correlation coefficient) มีค่าเข้าใกล้ 1 ดังนั้น ฐาน DCT นี้จึงเหมาะที่จะใช้แทนไอเก้นเวกเตอร์ซึ่งเป็นฐานที่ดีที่สุดในการบีบอัดสัญญาณประเภทนี้
ศูนย์การแพทย์แห่งประเทศเซอร์เบีย
องต์การ
ศูนย์การแพทย์ประกอบด้วยหน่วยขององค์การ 41 แห่ง โดย 23 แห่งเป็นคลินิก, ศูนย์ 9 แห่ง, โพลีคลินิก และหน่วยบริการอื่น ๆ กลุ่มรวมแห่งนี้ยังเป็นที่ตั้งของโรงเรียนแพทย์เบลเกรดและไฮสกูลแพทย์ ศูนย์การแพทย์ครอบคลุมพื้นที่ 34 เฮกตาร์ในอาณาเขตของซาฟสกีเวนัตส์ และประกอบด้วยอาคารประมาณ 50 หลัง โดยมีพื้นที่รวม 280,000 ตารางเมตร (3,113,000 ตารางฟุต)
ศูนย์การแพทย์มหาวิทยาลัยแห่งประเทศเซอร์เบียมีเตียง 3,150 เตียง ซึ่งถือว่ามากที่สุดในทวีปยุโรป และอยู่ในหมู่จำนวนเตียงมากที่สุดในโลก โดยในแต่ละปี ผู้ป่วยประมาณหนึ่งล้านคนได้รับการรักษา, รักษาในโรงพยาบาล 90,000 ราย, ทำการผ่าตัดมากกว่า 50,000 ครั้ง และดำเนินการคลอดมากกว่า 7,000 ครั้ง ส่วนเดือนมิถุนายน ค.ศ. 2019 ศูนย์สุขภาพนี้มีผู้ปฏิบัติงาน 7,386 คน
ในเดือนสิงหาคม ค.ศ. 2018 ประธานาธิบดีเซอร์เบียประกาศว่ารัฐบาลเซอร์เบียกำลังลงทุน 110 ล้านยูโรในการสร้างกลุ่มสิ่งก่อสร้างรวมตั้งแต่ ค.ศ. 2018 ถึง 2022 กระทั่งวันที่ 27 กุมภาพันธ์ ค.ศ. 2022 ได้เปิดศูนย์การแพทย์ที่ได้รับการปรับปรุงใหม่ ด้วยค่าใช้จ่ายทั้งหมดจำนวน 260 ล้านยูโร
การแปลงโคไซน์ไม่ต่อเนื่อง
ความสัมพันธ์ของ DCT ทั้ง 8 ชนิด
ในลักษณะเดียวกับที่ เมทริกซ์เซอร์คิวแลนท์(circulant matrix) ซึ่งมี เมทริกซ์ DFT เป็นไอเก้น เมทริกซ์ที่มีเมตริกซ์ DCT เป็นไอเก้นนั้นจะอยู่ในรูปของ เมทริกซ์โทปลิทซ์(Toeplitz matrix)+เมทริกซ์เฮงเคิล(Hankel matrix)(หรือ ใกล้เคียง)และคูณด้วยค่าสเกล ซึ่งแทนการกระทำ คอนโวลูชันแบบสมมาตร(symmetric convolution) จาก การคอนโวลูชัน และ เงื่อนไขความสมมาตรที่ขอบ (ในลักษณะเดียวกับ เซอร์คิวแลนท์เมทริกซ์ แทนการกระทำคอนโวลูชันเป็นวงรอบ(circular convolution)) ค่าสเกลนั้นใช้ในการจัดเมทริกซ์ให้อยู่ในรูปสมมาตร เพื่อจะได้ไอเก้นเวกเตอร์ ที่ออทอโกนัล :ดูเพิ่ม [4]
ภาพด้านล่างเป็นการแสดงสัญญาณเสมือน(ซึ่งเป็นการต่อสัญญาณดั้งเดิมออกไป เป็นสัญญาณคาบที่มีความยาวไม่จำกัด) ของสัญญาณดั้งเดิมซึ่งมีความยาวจำกัด N(จาก 0 ถึง N-1) และเป็นไปตามเงื่อนไขขอบ ที่ จุด (midpoint) หรือ กึ่งกลางระหว่างจุด (meshpoint) โดยเงื่อนไขขอบด้านซ้าย หรือ จุดต้น นั้นจะเป็นเงื่อนไขความสมมาตร และ เงื่อนไขขอบด้านขวา หรือ จุดปลาย นั้นจะเงื่อนไขเพื่อสร้างสัญญาณคาบ(เป็นได้ทั้ง สมมาตร(symmetry) และ สมมาตรกลับ(antisymmetry)) ซึ่งจะมีทั้งหมด 8 รูปแบบดังแสดงในรูป
เป็นโจร์
เป็นโจร์ (อักษรโรมัน: penjor, ᬧᬾᬜ᭄ᬚᭀᬃ) เป็นสัญลักษณ์ของความเจริญรุ่งเรืองตามคติศาสนาฮินดูแบบบาหลี โดยจะนำมาตั้งในวันเทศกาลกาลูงัน เป็นโจร์มีลักษณะเป็นเสาไผ่โค้งงอที่มีประดับประดา สามารถพบได้ตามถนนหนทาง บ้านเรือน ปูรา และตามเทศกาลสำคัญ ๆ บนเกาะบาหลี เสาเป็นโจร์มีความสูงแตกต่างกันไป แต่โดยทั่วไปจะอยู่ที่ 5-10 เมตร และส่วนบนมีความโค้งงอลง ว่ากันว่าเป็นโจร์เป็นรูปแทนหางของบารงซึ่งเป็นสัญลักษณ์แห่งความดี และแทนยอดเขาอากุงอันศักดิ์สิทธิ์ เป็นโจร์มีทั้งชนิดที่ตั้งขึ้นในพิธีเพื่อใช้ชั่วคราว และแบบสร้างไว้ถาวร
กีฬาบาสเกตบอลในโอลิมปิกฤดูร้อน 2024 – รอบคัดเลือกชาย
กีฬาบาสเกตบอลในโอลิมปิกฤดูร้อน 2024 – รอบคัดเลือกชาย จะเกิดขึ้นระหว่าง ค.ศ. 2023 ถึง 2024 คาดว่าจะมีทีมจากทั้งห้าโซนของสหพันธ์บาสเกตบอลนานาชาติ จะเป็นตัวแทนในการแข่งขันบาสเกตบอลโอลิมปิกครั้งนี้
ฝรั่งเศสในฐานะประเทศเจ้าภาพ จะได้รับโควตาในบาสเกตบอลชาย 5×5 อย่างไรก็ตาม ขึ้นอยู่กับการตัดสินใจของคณะกรรมการกลางของฟีบา ในวันที่ 30 มิถุนายน พ.ศ. 2566 การแข่งขันบาสเกตบอลเวิร์ลคัพ 2023 จะมีทีมผ่านการคัดเลือก 7 ทีมเพื่อแข่งขันในโอลิมปิกฤดูร้อน 2024 ทีมอันดับสูงสุดจากบาสเกตบอลเวิร์ลคัพ 16 ทีม (ยกเว้นทีมที่ผ่านเข้ารอบโดยตรงแล้ว) 5 ทีมจากทัวร์นาเมนต์พรีโอลิมปิกและแต่ละทีมมาจากทวีปแอฟริกา ทวีปอเมริกา เอเชียและโอเชียเนียจะเข้าร่วมการแข่งขันไวด์การ์ดสี่รายการโดยผู้ชนะแต่ละรายการจะได้รับโควต้ารวมเป็น 12 ทีม
รายชื่อโรงเรียนในจังหวัดระนอง
ภาพรวม
โรงเรียนในจังหวัดระนองมีจำนวนทั้งหมด 101 โรงเรียน โดยจำแนกตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดระนองมีโรงเรียนสังกัด สพฐ. จำนวน 87 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาพังงา ภูเก็ต ระนอง (สพม.พังงา ภูเก็ต ระนอง) จำนวน 7 โรงเรียน โรงเรียนสังกัดสำนักงานเขตพื้นที่การศึกษาประถมศึกษาระนองจำนวน 79 โรงเรียน และโรงเรียนสังกัดสำนักบริหารงานการศึกษาพิเศษ 1 โรงเรียน
สำนักงานเขตพื้นที่การศึกษามัธยมศึกษาพังงา ภูเก็ต ระนอง
จังหวัดระนองอยู่ในเขตพื้นที่การศึกษามัธยมศึกษาพังงา ภูเก็ต ระนอง ร่วมกับจังหวัดพังงาและจังหวัดภูเก็ต และมีโรงเรียนในสังกัดจำนวน 7 โรงเรียน โดยทั้งหมดอยู่ในความรับผิดชอบของสหวิทยาเขตรัตนรังสรรค์
สำนักงานเขตพื้นที่การศึกษาประถมศึกษาระนอง
สพป.ระนองมีพื้นที่ครอบคลุมทั้ง 5 อำเภอในจังหวัดระนอง และมีโรงเรียนในความรับผิดชอบจำนวน 79 โรงเรียน โดยแบ่งเป็นอำเภอเมืองระนอง 26 โรงเรียน อำเภอกระบุรี 24 โรงเรียน อำเภอกะเปอร์ 12 โรงเรียน อำเภอสุขสำราญ 9 โรงเรียน และอำเภอละอุ่น 8 โรงเรียน
สำนักบริหารงานการศึกษาพิเศษ
จังหวัดระนองมีโรงเรียนสังกัดสำนักบริหารงานการศึกษาพิเศษ 1 โรงเรียน ได้แก่โรงเรียนราชประชานุเคราะห์ 38 ตั้งอยู่ที่ตำบลราชกรูด อำเภอเมืองระนอง จัดการศึกษาในระดับประถมศึกษาถึงมัธยมศึกษา
สำนักงานคณะกรรมการการศึกษาเอกชน
โรงเรียนเอกชนสังกัดสำนักงานคณะกรรมการการศึกษาเอกชนในจังหวัดระนองมีจำนวน 9 โรงเรียน
อำเภอเมืองระนอง
อำเภอเมืองระนองมี 38 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาระนอง 26 โรงเรียน สังกัดสำนักงานคณะกรรมการการศึกษาเอกชน 7 โรงเรียน สังกัดสำนักงานเขตพื้นที่การศึกษามัธยมศึกษาเขต 14 จำนวน 2 โรงเรียน สังกัดเทศบาลเมืองระนอง 2 โรงเรียน และสังกัดสำนักบริหารงานการศึกษาพิเศษ 1 โรงเรียน
อำเภอละอุ่น
อำเภอละอุ่นมี 11 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาระนอง 8 โรงเรียน สังกัดสำนักงานเขตพื้นที่การศึกษามัธยมศึกษาเขต 14 จำนวน 1 โรงเรียน สังกัดเทศบาลตำบลละอุ่น 1 โรงเรียน และสังกัดองค์การบริหารส่วนจังหวัดระนอง 1 โรงเรียน
อำเภอสุขสำราญ
อำเภอสุขสำราญมี 11 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาระนอง 9 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาเขต 14 จำนวน 1 โรงเรียน
ฟาสอัลบาลัย
ฟาสอัลบาลัย (فاس البالي, ⴼⴰⵙ ⴰⵇⴷⵉⵎ, อักษรโรมัน: Fes el Bali) เป็นเขตในกำแพงเมืองที่เก่าแก่ที่สุดของแฟ็ส ประเทศโมร็อกโก ฟาสอัลบาลัยตั้งขึ้นครั้งแรกเปชพื่อเป็นราชธานีของจักรวรรดิอีดรีซีดในระหว่างปี 789 ถึง 808 ยูเนสโกได้ขึ้นทะเบียนฟาสอัลบาลัย ร่วมกับฟาสอัลยดัยด์ ให้เป็นแหล่งมรดกโลก ในปี 1981 ภายใต้ชื่อนครเก่าแฟ็ส (Medina of Fez) ฟาสอัลบาลัย, ฟาสอัลยดัยด์ และ วีลนูแวล (Ville Nouvelle) ที่สร้างขึ้นใหม่โดยฝรั่งเศส ถือเป็นสามย่านหลังของเมืองแฟ็ส
การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2552
'''การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2552''' เป็นการประชุมสภาผู้แทนราษฎร เพื่อลงมติไม่ไว้วางใจนายกรัฐมนตรีและรัฐมนตรีเป็นรายบุคคลอีก 5 คน โดยการอภิปรายไม่ไว้วางใจจัดขึ้นระหว่างวันที่ 19 มีนาคม และ 20 มีนาคม พ.ศ. 2552 ส่วนการลงมติจัดขึ้นในวันที่ 21 มีนาคม พ.ศ. 2552
19 มีนาคม
ทั้งนี้นายอภิสิทธิ์ เวชชาชีวะ นายกรัฐมนตรี ได้ชี้แจงว่าขณะนั้นตนดำรงตำแหน่งรองหัวหน้าพรรคประชาธิปัตย์ และหลังได้รับเลือกเป็นหัวหน้าพรรค ตนก็มีหน้าที่ 2 อย่างคือ การแจ้งเงินบริจาคเข้าสู่พรรคการเมืองให้ กกต.รับทราบ และการรับรองงบดุล 2547 ที่ต้องเสนอต่อที่ประชุมใหญ่ของพรรคและได้ส่งรายงานงบดุลอย่างครบถ้วน
ต่อมา นายประดิษฐ์ ภัทรประสิทธิ์ รัฐมนตรีช่วยว่าการกระทรวงการคลัง ได้ชี้แจงในเรื่องนี้ว่าการว่าจ้างบริษัท เมซไซอะนั้น มีเอกสารงบดุลและใบเสร็จหักภาษี ณ ที่จ่ายเป็นหลักฐาน ทั้งนี้ กกต.ได้ตรวจสอบและอนุมัติรายการงบดุลดังกล่าวแล้ว
ซึ่งในช่วงท้ายนายประดิษฐ์ประกาศว่าหากตนเข้าไปเกี่ยวข้องกับความไม่โปร่งใสดังที่ผู้อภิปรายนำมากล่าวจริง จะขอเอาตำแหน่งเป็นประกันและจะเลิกเล่นการเมืองโดยไม่ต้องให้ถึงชั้นศาลฎีกา
ต่อมา นายจตุพร พรหมพันธุ์ ส.ส.สัดส่วน พรรคเพื่อไทย กล่าวหานายอภิสิทธิ์ว่าไม่ได้รับการเกณฑ์ทหาร แต่กลับสามารถสมัครรับราชการที่โรงเรียนนายร้อยพระจุลจอมเกล้าได้ โดยอาจมีการสร้างหลักฐานเท็จขึ้นว่าได้เป็นทหารกองเกิน
นายอภิสิทธิ์ได้ชี้แจงในประเด็นนี้ว่าตนได้รับการผ่อนผันตามระเบียบ อีกทั้งยังได้แสดงหลักฐานเป็นใบ สด.9 ที่ระบุวันที่บรรจุเป็นทหารกองเกิน
ทั้งนี้ทั้งนายกรณ์ และนายอภิสิทธิ์ได้ขึ้นชี้แจงในประเด็นดังกล่าวไปในทางเดียวกันว่า การส่งเอสเอ็มเอส ดังกล่าวนั้นเป็นไปเพื่อประโยชน์สาธารณะ อีกทั้งรัฐไม่ได้เสียงบประมาณใดๆ เนื่องจากเป็นการขอความร่วมมือจากผู้ประกอบการเอกชน ส่วนที่ว่าเป็นการละเมิดสิทธิส่วนบุคคลนั้น นายกรณ์กล่าวว่าเป็นการส่งเฉพาะเบอร์โทรศัพท์ในเครือข่าย ไม่ได้มีข้อมูลส่วนบุคคลว่าเป็นเบอร์ของใคร
นายกรณ์กล่าวชี้แจงว่าสาเหตุที่เลือกธนาคารกรุงเทพให้เป็นผู้ออกเช็ค เนื่องจากเสนอราคาต่ำสุดคือ 2 บาทต่อฉบับ นอกจากนี้ ยืนยันว่าธนาคารกรุงเทพคงไม่สามารถนำเม็ดเงินไปลงทุนล่วงหน้าตามที่ฝ่ายค้านเข้าใจได้ เนื่องจากเงินที่กรมบัญชีกลางจะโอนเข้าไปให้กับธนาคารกรุงเทพ จำนวน 19,400 ล้านบาท จะอยู่ถึงประมาณเดือนมิถุนายน พ.ศ. 2552 เท่านั้น
ทางด้านนายอภิสิทธิ์ก็ได้ชี้แจงเพิ่มเติมว่ารัฐบาลต้องกระตุ้นเศรษฐกิจ จำเป็นต้องใช้เงิน ซึ่งวิธีหาเงินได้แก่ เก็บภาษี และการกู้ ซึ่งในสถานการณ์เช่นนี้การกู้เงินถือเป็นเรื่องปกติที่ทุกประเทศทำกัน
ส่วนมาตรการเรื่องเงิน 2,000 บาทนั้น ก็เป็นการนำเงินไปช่วยเหลือผู้มีรายได้น้อยที่มีเงินเดือนประจำ ส่วนการช่วยเหลือภาคอื่นๆนั้นรัฐบาลก็ได้ดำเนินการช่วยเหลือเช่นกัน เช่น การแทรกแซงราคาพืชผลการเกษตร การรับจำนำพืชหลัก โครงการชุมชนพอเพียง รวมถึงการแก้ไขหนี้กองทุนฟื้นฟู
20 มีนาคม
นายกษิต ภิรมย์ รัฐมนตรีว่าการกระทรวงการต่างประเทศ ถูกฝ่ายค้านอภิปรายในเรื่องพฤติกรรมส่วนตัวในอดีต โดยเฉพาะในประเด็นการร่วมชุมนุมกับกลุ่มพันธมิตรฯ และการปิดการท่าอากาศยานสุวรรณภูมิ รวมถึงการทำลายความสัมพันธ์อันดีระหว่างไทยและกัมพูชา ด้วยการใช้คำพูดไม่เหมาะสมต่อนายกรัฐมนตรีกัมพูชา อีกทั้งยังปล่อยให้กัมพูชาสร้างถนนในพื้นที่ซับซ้อน ซึ่งขัดต่อบันทึกความร่วมมือและข้อตกลงร่วมไทย-กัมพูชา พ.ศ. 2543 โดยฝ่ายค้านเรียกร้องให้นายกรัฐมนตรีปลดนายกษิตออกจากตำแหน่ง
ต่อมานายกษิตได้ขึ้นชี้แจงว่าไม่ได้เป็นแกนนำกลุ่มพันธมิตรฯและไม่เคยไปร่วมประชุมวางแผนใดๆ เพียงแต่ได้เคลื่อนไหวต่อต้านระบอบทักษิณทั้งในทางลับและทางแจ้งเท่านั้น
นายกษิตยังได้กล่าวถึงกรณีที่เคยประณามสมเด็จ ฮุน เซนว่า ทำไปด้วยความรักชาติ และต้องการปกป้องอธิปไตยของประเทศ ซึ่งในช่วงแรกสมเด็จ ฮุน เซนอาจได้รับข้อมูลที่ผิดพลาด ทำให้การตัดสินใจผิดพลาด
นอกจากนี้นายอภิสิทธิ์ยังได้ชี้แจงในส่วนที่เกี่ยวกับปราสาทพระวิหารว่าตามคำตัดสินของศาลโลกนั้นปราสาทพระวิหารเป็นดินแดนของกัมพูชา แต่ไม่ได้ครอบคลุมดินแดนรอบๆปราสาท ตอนนี้มีการละเมิดข้อตกลง มีการเข้าไปปรับเปลี่ยนสภาพพื้นที่ การสร้างถนน ฝ่ายไทยได้ประท้วงและได้ดำเนินการในหลายระดับ ซึ่งเห็นว่าการใช้วิธีเจรจาไปเรื่อยๆ ดีกว่าล้มโต๊ะเจรจาแล้วปะทะกัน
ส่วนเรื่องที่นายกษิตไปขึ้นเวทีพันธมิตรฯนั้น นายอภิสิทธิ์เห็นว่านายกษิตเป็นเพียงวิทยากรรับเชิญเท่านั้น และเหตุผลที่ให้นายกษิตมาดำรง รมว.ต่างประเทศ เนื่องจากที่ผ่านมานายกษิตทำงานกับพรรคและงานด้านต่างประเทศจริง เมื่อมาดำรงตำแหน่งตรงนี้ต้องปฏิบัติตามแนวทางของรัฐบาล และเมื่อเวลาผ่านมาก็ยึดตามนโยบายของรัฐ
นายชวรัตน์ ชาญวีรกูล รัฐมนตรีว่าการกระทรวงมหาดไทย ถูกอภิปรายในกรณีในการแต่งตั้งบุคคลสู่ตำแหน่งโดยเอื้อต่อพวกพ้องคนใกล้ชิด เช่น การโยกย้ายปลัดกระทรวงมหาดไทยและข้าราชการผู้ว่าอีก 28 ตำแหน่ง รวมถึงการแต่งตั้งบอร์ดรัฐวิสาหกิจในกระทรวงมหาดไทย คกก.บอร์ดการประปานครหลวง
รวมถึงยังปรากฏพฤติกรรมส่อไปในการทุจริต กรณีการจัดซื้อผ้าห่มให้กับผู้ประสบภัยหนาว เช่น มีการเพิ่มเพดานจัดซื้อผ้าห่มจังหวัดละ และมีการกำหนดสเปกผ้าห่ม
นอกจากนี้ยังกล่าวถึงกางเต็นท์รับสมัครสมาชิกพรรคการเมืองและแจกเสื้อที่มีสัญลักษณ์พรรคภูมิใจไทย เมื่อวันที่ 20 กุมภาพันธ์ พ.ศ. 2552 ที่ อำเภอวังสามหมอ จังหวัดอุดรธานี ซึ่งถือเป็นการทำ ผิด พ.ร.บ.พรรคการเมือง มาตรา 22
หลังจากฝ่ายค้านอภิปรายจบ นายบุญจง วงศ์ไตรรัตน์ รัฐมนตรีช่วยว่าการกระทรวงมหาดไทย ลุกขึ้นชี้แจงการบริหารงานในกระทรวงมหาดไทยทั้งของตนเองและของนายชวรัตน์อย่างรวดเร็ว เนื่องจากเวลากระชั้นชิด โดยกล่าวว่าการโยกย้ายข้าราชการระดับปลัดกระทรวงและผู้ว่าฯ สามารถทำได้โดยไม่ขัดกับรัฐธรรมนูญเนื่องจากเป็นการบริหารราชการแผ่นดิน และได้ปฏิเสธว่าไม่มีการตั้งโต๊ะรับสมัครสมาชิกพรรคที่อำเภอวังสามหมอแต่อย่างใด ส่วนการแจกเสื้อนั้นก็เป็นเสื้อสีน้ำเงินที่ทำขึ้นเพื่อปลุกจิตสำนึกให้คนไทยยุติความแตกแยกและร่วมกันปกป้องสถาบันพระมหากษัตริย์เท่านั้น
หลังจากนั้น ร.ต.อ.ดร.เฉลิมได้ขึ้นกล่าวสรุปการอภิปรายเป็นเวลา 2 วันที่ผ่านมา
ถนนมาลัยแมน
ถนนมาลัยแมน หรือ ทางหลวงแผ่นดินหมายเลข 321 สายนครปฐม–สุพรรณบุรี เป็นถนนขนาด 4 ช่องจราจร ไป–กลับ มีจุดเริ่มต้นจากทางหลวงแผ่นดินหมายเลข 3524 บริเวณสามแยกมาลัยแมน อำเภอเมืองนครปฐม จังหวัดนครปฐม ผ่านอำเภอกำแพงแสน มหาวิทยาลัยเกษตรศาสตร์ วิทยาเขตกำแพงแสน เข้าสู่เขตจังหวัดสุพรรณบุรี ผ่านอำเภอสองพี่น้อง อำเภออู่ทอง สิ้นสุดที่ทางหลวงแผ่นดินหมายเลข 340 ในเขตอำเภอเมืองสุพรรณบุรี จังหวัดสุพรรณบุรี ระยะทางรวม 106.273 กิโลเมตร
ถนนมาลัยแมนเดิมมีชื่อเรียกว่า "ทางหลวงแผ่นดินสายนครปฐม-สุพรรณบุรี" ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่นายปุย มาลัยแมน อดีตหัวหน้ากองคลัง กรมทาง
หลังจากที่ก่อสร้างถนนเสร็จแล้ว ทางหลวงแผ่นดินหมายเลข 321 เป็นถนนที่มีความสำคัญที่สุดในสมัยหนึ่ง เนื่องจากเป็นเส้นทางคมนาคมระหว่างจังหวัดสุพรรณบุรีไปยังกรุงเทพมหานคร ผ่านจังหวัดนครปฐม แทนการคมนาคมทางเรือผ่านแม่น้ำนครชัยศรีและทางรถไฟสายชุมทางหนองปลาดุก-สุพรรณบุรี ต่อมาเมื่อทางหลวงแผ่นดินหมายเลข 340 (ตลิ่งชัน–บางบัวทอง–สุพรรณบุรี) ก่อสร้างแล้วเสร็จ ความสำคัญของทางหลวงเส้นนี้จึงเปลี่ยนมาเป็นเส้นทางคมนาคมจากภาคใต้มุ่งหน้าสู่ภาคเหนือโดยไม่ผ่านกรุงเทพมหานครแทน ซึ่งพบว่ามีรถประจำทางปรับอากาศ บขส. สายเชียงใหม่–หัวหิน และสายนครราชสีมา–หัวหินวิ่งผ่านเส้นทางนี้
ประเทศจีนในโอลิมปิกฤดูร้อน 2024
สาธารณรัฐประชาชนจีน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 12 ของประเทศนับตั้งแต่เปิดตัวใน ค.ศ. 2495
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน
ผลการแข่งขันดังนี้
ประเทศอาร์มีเนียในโอลิมปิกฤดูร้อน 2024
ประเทศอาร์มีเนีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 8 ติดต่อกันของประเทศในยุคหลังโซเวียต
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน
ผลการแข่งขันดังนี้
แอนติแฟรไจล์
เบื้องหลังและการวางจำหน่าย
วันที่ 1 กันยายน ได้มีการเปิดเผยว่าเลเซราฟิมจะทำการคัมแบ็กด้วยเพลงใหม่ในช่วงฤดูใบไม้ร่วงนี้ ผ่านคลิปวิดีโอสั้น ๆ ที่เผยแพร่เมื่อวันที่ 19 กันยายน เลเซราฟิมได้ประกาศชื่อและวันวางจำหน่ายของอีพีที่กำลังจะมีขึ้น ซอร์ซมิวสิกได้แชร์รายละเอียดการวางจำหน่ายจริงของอีพีบนแพลตฟอร์มโซเชียลมีเดีย ภาพแนวคิดสามชุดที่มีชื่อว่า "Midnight Onyx", "Iridescent Opal" และ "Frozen Aquamarine" ก็ถูกเปิดเผยในช่วงหลายสัปดาห์ก่อนการวางจำหน่ายแอนติแฟรไจล์ ตัวอย่างเพลงและรายชื่อเพลงเผยแพร่ในวันที่ 3 และ 4 ตุลาคมตามลำดับ มิวสิกวิดีโอสำหรับซิงเกิลหลักเผยแพร่ก่อนอีพี
ประสิทธิภาพเชิงพาณิชย์
หลังจากเริ่มพรีออร์เดอร์ในวันที่ 19 กันยายน อัลบั้มมียอดขายมากกว่า 400,000 ชุดภายในหนึ่งสัปดาห์ ณ วันที่ 6 ตุลาคม แอนติแฟรไจล์ขายได้ 560,000 ชุด และ ณ วันที่ 16 ตุลาคม มียอดขายทะลุ 600,000 ชุด
การโปรโมต
ในวันที่แอนติแฟรไจล์วางจำหน่าย เลเซราฟิมได้จัดงานแสดงสดผ่านเอ็มเน็ต เพื่อแนะนำอีพีและเพื่อสื่อสารกับแฟน ๆ ของพวกเธอ
รายชื่อเพลง
เพลงทั้งหมดผลิตโดย 13 (Score, Megatone) ยกเว้นเพลงที่ 5 ผลิตโดย Sir Nolan และ Alex Bilowitz
ประเทศอียิปต์ในโอลิมปิกฤดูร้อน 2024
ประเทศอียิปต์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยนับตั้งแต่ประเทศเปิดตัวใน พ.ศ. 2455 นักกีฬาชาวอียิปต์ได้ปรากฏตัวในการแข่งขันกีฬาโอลิมปิกฤดูร้อนทุกครั้ง ยกเว้น 2 ครั้ง ได้แก่ โอลิมปิกฤดูร้อน 1932 ใน พ.ศ. 2475 ที่ลอสแอนเจลิส เนื่องจากภาวะเศรษฐกิจตกต่ำครั้งใหญ่ทั่วโลกและการแข่งขันกีฬาโอลิมปิกฤดูร้อน 1980 ที่มอสโก ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน
ผลการแข่งขันดังนี้
ประเทศกาตาร์ในโอลิมปิกฤดูร้อน 2024
ประเทศกาตาร์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 11 ติดต่อกันของประเทศ
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน
ผลการแข่งขันดังนี้
ศรีธนญชัย
ศรีธนญชัย เป็นนิทานพื้นบ้านที่รู้จักกันแพร่หลายของไทย มีตัวเอกของเรื่องคือศรีธนญชัยที่มีภาพลักษณ์เจ้าปัญญา ฉลาดแกมโกง และเป็นตัวตลก
วรรณกรรมเรื่องศรีธนญชัยมีลักษณะเป็นมุขปาฐะหรือเรื่องเล่าของชาวบ้าน ไม่ปรากฏหลักฐานเกี่ยวกับต้นกำเนิด สมัยที่แต่งและผู้แต่ง ต่อมาแพร่หลายในราชสำนักของกรุงเทพฯ ปรากฏในประเทศไทยมากมายหลายสำนวน ทั้งแต่งเป็นร้อยแก้วและร้อยกรอง จากการศึกษาของกัญญรัตน์ เวชชศาสตร์ เมื่อ พ.ศ. 2521 ปรากฏว่ามีไม่น้อยกว่า 24 สำนวน ในทุกภาคของประเทศไทย ฉบับที่ตีพิมพ์เผยแพร่ซึ่งพระปฏิเวทวิศิษฐ์ (สาย เลขยานนท์) มอบให้แก่หอสมุดแห่งชาติ เป็นฉบับที่มีเนื้อหาสมบูรณ์ที่สุด เนื่องจากมีเหตุการณ์ตั้งแต่กำเนิดศรีธนญชัยและเหตุการณ์ต่าง ๆ ครบถ้วน จนถึงจุดจบของศรีธนญชัย ฉบับตีพิมพ์ครั้งแรกที่โรงพิมพ์หมอสมิธ (น่าจะพิมพ์ระหว่าง พ.ศ. 2411–2453)
อย่างไรก็ดีหากวิเคราะห์จากเนื้อหาของเรื่องที่มีการกล่าวถึงความสัมพันธ์กับต่างประเทศโดยเฉพาะโปรตุเกส ฮอลันดา และฝรั่งเศส ก็มีความเป็นไปได้ว่าเรื่องศรีธนญชัยแต่งขึ้นหลังรัชสมัยสมเด็จพระนารายณ์มหาราช อันเป็นสมัยที่ชาวฝรั่งเศสเดินทางเข้ามากรุงศรีอยุธยาครั้งแรก
นอกจากนั้นในภูมิภาคเอเชียตะวันออกเฉียงใต้ยังมีนิทานพื้นบ้านเนื้อเรื่องแบบเดียวกัน อย่างในกัมพูชาและเวียดนามใช้ชื่อว่า ธนัญชัย หรือ เธฺมยชย ในลาวเรียกว่า เชียงเมี่ยง ในอินโดนีเซีย มาเลเซียและสิงคโปร์ เรียกว่า อาบูนาวัซ (Abu Nawas) ในฟิลิปปินส์เรียกว่า ฮวน ปูซอง (Juan Pusong) และในกลุ่มชาวกะเหรี่ยงเรียกว่า จ้อเกอะโด่
คึม จี-ฮย็อน
เธอเข้าร่วมการแข่งขันกีฬายิงปืนชิงแชมป์โลกของไอเอสเอสเอฟ ปี ค.ศ. 2018
ประเทศปากีสถานในโอลิมปิกฤดูร้อน 2024
ประเทศปากีสถาน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 19 ของประเทศ ยกเว้นที่มอสโก ค.ศ. 1980 ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน
ผลการแข่งขันดังนี้
ประเทศเกาหลีใต้ในโอลิมปิกฤดูร้อน 2024
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน
ผลการแข่งขันดังนี้
ประเทศเซอร์เบียในโอลิมปิกฤดูร้อน 2024
ประเทศเซอร์เบีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 6 ติดต่อกันของประเทศในฐานะประเทศเอกราช
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ประเทศยูเครนในโอลิมปิกฤดูร้อน 2024
ประเทศยูเครน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ยูเครนจะเป็นประเทศที่เข้าร่วมการแข่งขันกีฬาโอลิมปิกฤดูร้อนครั้งที่ 8 ติดต่อกันเป็นครั้งที่ 8 ในยุคหลังโซเวียต และเป็นครั้งแรกนับตั้งแต่รัสเซียบุกยูเครนใน ค.ศ. 2022
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน
ผลการแข่งขันดังนี้
ประเทศกรีซในโอลิมปิกฤดูร้อน 2024
ประเทศกรีซ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวกรีกได้เข้าร่วมการแข่งขันกีฬาโอลิมปิกฤดูร้อนทุกสมัยในยุคปัจจุบัน เช่นเดียวกับออสเตรเลีย ฝรั่งเศส สหราชอาณาจักร และสวิตเซอร์แลนด์ ในฐานะประเทศต้นกำเนิดของการแข่งขันกีฬาโอลิมปิกและเพื่อรักษาธรรมเนียม กรีซจะเดินเข้าสู่สนามเป็นประเทศแรกที่ปาแลดูว์ ทรอกาเดโร ในขบวนพาเหรดของประเทศต่าง ๆ ในระหว่างพิธีเปิด
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน
ผลการแข่งขันดังนี้
แอตเมิสเฟียร์
แอตเมิสเฟียร์ (Atmosfear) (หรือเป็นที่รู้จักในชื่อ ไนท์แมร์ (Nightmare) ในบางพื้นที่) เป็นวิดีโอบอร์ดเกมแนวระทึกสยองขวัญจากประเทศออสเตรเลีย ออกจำหน่ายครั้งแรกในปี 1991 โดย ฟิลลิป แทนเนอร์ (Phillip Tanner) และเบรตต์ แคลเมนส์ (Brett Clements)
หลังการเปิดตัวเกมสองปี แอตเมิสเฟียร์ถูกจำหน่ายออกไปถึง 2 ล้านฉบับ และหลังจากนั้นได้มีการออกส่วนเสริมมาอีกสามเกม
ในปี 1995 มีการเปลี่ยนแปลงครั้งใหญ่ ในชื่อส่วนเสริม เดอะ ฮาร์บิงเกอร์ส (The Harbingers) ซึ่งขายได้มากกว่าที่คาดการณ์ไว้ของอุตสาหกรรมในออสเตรเลีย และกลายเป็นหนึ่งในสิบเกมที่ขายดีที่สุดในสหรัฐอเมริกาและสหราชอาณาจักรภายในไม่กี่เดือนหลังจากเปิดตัว
เกมกระดานซีรีส์นี้ได้รับการฟื้นฟูขึ้นมาใหม่ในปี 2004 ในชื่อ แอตเมิสเฟียร์: เดอะ เกตคีพเพอร์ (The Gatekeeper) และเปลี่ยนเทคโนโลยีจากเทปวิดีโอไปใช้แผ่นดีวีดีแทน พร้อมทั้งการตั้งโปรแกรมสุ่ม เพื่อให้ตัวเกมมีความแปลกใหม่ทุกครั้งในการเล่น เกมกระดานดีวีดีชุดที่สองเปิดตัวในปี 2006 ในชื่อ คูฟู เดอะ มัมมี (Khufu the Mummy)
แอตเมิสเฟียร์ มีการเปิดตัวเวอร์ชันใหม่ในปี 2019 พร้อมทั้งเปิดตัวแอปพลิเคชันเพื่อประกอบกับการเล่น และในปี 2021 ได้มีการออกเกมในฉบับรีบูตผ่านการระดมทุนผ่านคิกสตาร์ทเตอร์
ระบบการเล่น
เป้าหมายของเกมคือการรวบรวมกุญแจหกสีที่แตกต่างกัน   และเอาชนะผู้คุมเกม ซึ่งในซีรีย์ส่วนมากจะเป็นผู้เฝ้าประตู หรือ the Gatekeeper ที่เป็นผู้คุมเกม แต่ในตัวเกมปี 2006 และสามส่วนเสริมในตัวเกมหลัก จะมีตัวละครอื่นที่จะทำหน้าที่ผู้คุมเกมแทน และทำหน้าที่อธิบายกฎกติกาของตัวเอง เพื่อที่จะเอาชนะผู้คุมเกม ผู้เล่นต้องเผชิญกับความกลัวที่เลวร้ายที่สุด หากผู้เล่นไม่สามารถบรรลุเป้าหมายภายในเวลาที่กำหนด ผู้คุมเกมจะเป็นฝ่ายชนะ
ตัวละคร
ตัวละครทั้งหมดในเกม แอตเมิสเฟียร์ จะอ้างอิงจากบุคคลหรือตำนานในชีวิตจริง
ฟุตซอลไทยลีก ฤดูกาล 2565
ฟุตซอลไทยลีก ฤดูกาล 2565 เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของสมาคมฟุตบอลแห่งประเทศไทย และการกีฬาแห่งประเทศไทย จัดขึ้นเป็นครั้งที่ 15 ในปี พ.ศ. 2565 ซึ่งในฤดูกาลนี้มี 14 ทีมที่เข้าร่วมการแข่งขัน โดยจะแข่งขันในระบบเหย้า-เยือน โดยเริ่มต้นฤดูกาลการแข่งขันในวันที่ 2 กรกฎาคม พ.ศ. 2565 ถึงวันที่ 25 ธันวาคม พ.ศ. 2565
ผู้เล่นต่างชาติ
สำหรับการขึ้นทะเบียนนักกีฬาต่างชาติกำหนดให้เป็นนักกีฬาต่างชาติได้ไม่เกิน 3 คน
ชื่อผู้เล่นใน ตัวหนา หมายถึง ผู้เล่นลงทะเบียนระหว่างช่วงโอนย้ายกลางฤดูกาล
กอน (เพลงโรเซ)
"กอน" (Gone) เป็นเพลงที่บันทึกโดยนักร้องชาวเกาหลีใต้-นิวซีแลนด์ โรเซ จากซิงเกิลอัลบั้มเปิดตัว อาร์ ซึ่งออกจำหน่ายเมื่อวันที่ 12 มีนาคม ค.ศ 2021 ผ่านสังกัดวายจีเอนเตอร์เทนเมนต์ เพลงเขียนโดย เจ. ลอรีน, เท็ดดี พัก, โรเซ และไบรอัน ลี และผลิตโดย ลี และ 24 โรเซแสดงเพลง "กอน" ครั้งแรกในรายการ อินกีกาโย ทางช่องเอสบีเอส ในวันที่ 14 มีนาคม "กอน" เป็นเพลงโรเเมนติกบัลลาดแนวซอฟต์ร็อก, ออลเทอร์นาทิฟร็อก และอินดีร็อก เกี่ยวกับการคร่ำครวญถึงความรักในอดีตและความอ้างว้างในเบื้องหน้า
"กอน" ถูกเผยแพร่เป็นซิงเกิลที่สองจากซิงเกิลอัลบั้มเปิดตัว อาร์ ในวันที่ 4 เมษายน 2021 พร้อมกับมิวสิกวิดีโอ ซึ่งกำกับโดยกว็อน ยง-ซู วิดีโอแสดงโรเซกำลังโศกเศร้าหลังสูญเสียความสัมพันธ์ ในบ้านหลังเก่าที่ตกแต่งอย่างประณีต "กอน" ขึ้นอันดับหกในเกาหลีใต้และอันดับหนึ่งในมาเลเซีย และเปิดตัวใน 100 อันดับแรกในหลาย ๆ ประเทศ รวมถึงออสเตรเลีย แคนาดา ฮังการี และนิวซีแลนด์ ถึงแม้เพลงจะไม่ได้เข้าชาร์ตบิลบอร์ด ฮอต 100 แต่ก็สามารถเปิดตัวที่อันดับ 15 บนชาร์ตดิจิทัลซองเซลส์
โรงเรียนมัธยมพระราชทานเฉลิมพระเกียรติ
โรงเรียนมัธยมพระราชทานเฉลิมพระเกียรติ เป็นโรงเรียนมัธยมศึกษาของรัฐประจำอำเภอเฉลิมพระเกียรติ จังหวัดน่าน เปิดการเรียนการสอนแบบสหศึกษาตั้งแต่ชั้นมัธยมศึกษาปีที่ 1 ถึงปีที่ 6
ประวัติ
ด้วยพระบาทสมเด็จพระปรมินทรมหาภูมิพลอดุลยเดชทรงมอบหมายพระราชกรณียกิจให้สมเด็จพระเทพรัตนราชสุดาฯ สยามบรมราชกุมารีทรงดำเนินการก่อตั้งโรงเรียนมัธยมศึกษาอำเภอเฉลิมพระเกียรติ จังหวัดน่าน กรมสามัญศึกษาจึงได้รับสนองพระบรมราชโอการฯ และดำเนินการจัดตั้งโรงเรียน ดังนี้
ต่อมาสมเด็จพระเทพรัตนราชสุดาฯสยามบรมราชกุมารี พระราชทานนามโรงเรียนว่า "โรงเรียนมัธยมพระราชทานเฉลิมพระเกียรติ" และได้เสด็จพระราชดำเนินทรงเยี่ยมและประกอบพิธีเปิดป้ายนามโรงเรียน ในวันที่ 29 ธันวาคม พ.ศ. 2546
สุภาษิตพระร่วง
สุภาษิตพระร่วง มีอีกชื่อว่า สุภาษิตบัณฑิตพระร่วง บางฉบับเพี้ยนเป็น ประดิษฐ์พระร่วง เป็นวรรณคดีคําสอน
โดยคำว่า "พระร่วง" ที่กำกับชื่อเรื่องทำให้เชื่อกันว่าสุภาษิตนี้เป็นถ้อยคำสอนของกษัตริย์สุโขทัยพระองค์หนึ่ง แนวคิดเกี่ยวกับผู้แต่งและสมัยที่แต่ง นักวรรณคดีมีความเห็นต่างกัน เช่น สุภาษิตพระร่วงเป็นพระราชนิพนธ์ของกษัตริย์สุโขทัยพระองค์หนึ่ง คือ พ่อขุนรามคำแหงมหาราช หรือ พระมหาธรรมราชาลิไท บ้างว่าสุภาษิตพระร่วงเป็นหนังสือที่แต่งขึ้นใหม่แต่อ้างว่าเป็นถ้อยคําของพระร่วงเพื่อให้น่าเชื่อถือ บ้างก็ว่าสุภาษิตพระร่วง เป็นภาษิตครั้งพ่อขุนรามคําแหงมหาราช แต่มิใช่ผลงานของผู้ใดผู้หนึ่ง มีการแต่งเพิ่มเติมกันหลายยุคหลายสมัย แต่อย่างน้อยที่สุดสุภาษิตเรื่องนี้น่าจะเป็นที่รู้จักกันตั้งแต่สมัยอยุธยา ดังที่มีต้นฉบับในสมัยอยุธยาตอนปลายในลักษณะคําประพันธ์คู่ขนานกับ โคลงประดิษฐ์พระร่วง ฉบับที่เป็นที่รู้จักกันอย่างแพร่หลายในปัจจุบันคือฉบับที่สมเด็จพระมหาสมณเจ้า กรมพระปรมานุชิตชิโนรสทรงชําระ และจารึกไว้ที่วัดพระเชตุพนวิมลมังคลารามราชวรมหาวิหาร สมัยต้นรัตนโกสินทร์
สุภาษิตพระร่วงแต่งด้วยร่ายโบราณ แต่ละวรรคบรรจุข้อคําสอนสั้น ๆ แต่กินความมาก มักจบความในวรรคหรืออย่างมากไม่เกิน 2 วรรค ฉบับที่เป็นร่ายสุภาพน่าจะได้รับการปรับปรุงในคราวที่นํามาจารึกสมัยต้นรัตนโกสินทร์ โดยมีโคลงกระทู้เดียว บัณฑิตพระร่วง ปิดท้าย 1 บท เนื้อหากล่าวถึงพระร่วงผู้รู้แจ้งทรงบัญญัติคําสอนแก่ประชาชนให้นําไปประพฤติปฏิบัติเป็นประโยชน์ในการดําเนินชีวิต
คำสอนของสุภาษิตพระร่วงบางตอนมีอิทธิพลต่อวรรณคดีสมัยหลังหลายเรื่อง เช่น โคลงพาลีสอนน้อง ลิลิตพระลอ ร่ายยาวมหาเวสสันดรชาดก เป็นต้น
เอกซ์ดินารีฮีโรส์
เอกซ์ดินารีฮีโรส์ (Xdinary Heroes) เป็นวงดนตรีร็อกชาวเกาหลีใต้ภายใต้สังกัดสตูดิโอเจซึ่งเป็นบริษัทย่อยของเจวายพีเอนเตอร์เทนเมนต์ พวกเขาเปิดตัวอย่างเป็นทางการเมื่อวันที่ 6 ธันวาคม พ.ศ. 2564 ด้วยซิงเกิล "Happy Death Day" วงประกอบด้วยสมาชิก 6 คน ได้แก่ กูนิล, จ็องซู, กาออน, โอ.ดี, จุน ฮัน และ จูย็อน สมาชิกทุกคนมีส่วนร่วมในการเขียน เรียบเรียง และผลิตดนตรีของวง ชื่อวงย่อมาจาก "Extraordinary Heroes" แปลว่า "ใครๆ ก็กลายเป็นฮีโร่ได้"
โบกี้ไลอ้อน
โบกี้ไลอ้อน เป็นชื่อการแสดงของ พิชญ์สินี วีระสุทธิมาศ (ชื่อเกิด: อัญชิสา นิ่มอาสน์; เกิด 3 มิถุนายน พ.ศ. 2537) เป็นนักร้องและนักแต่งเพลงชาวไทย ในปี 2558 เธอเคยเข้าประกวดร้องเพลงในรายการ เดอะวอยซ์ไทยแลนด์ ฤดูกาลที่ 4 จากนั้นมีผลงานร้องเพลงประกอบละครและออกซิงเกิล "เอาเลย (Whatever)" ด้วยตนเองในปี 2560 เพลงดังกล่าวนำไปสู่การเซ็นสัญญากับวอตเดอะดัก และออกซิงเกิลผ่านสังกัดเป็นครั้งแรกชื่อ "ใครอีกคน" ในปีเดียวกัน
โบกี้ไลอ้อนเริ่มมีชื่อเสียงปลายปี 2562 หลังจากออกซิงเกิล "ลงใจ" ซึ่งทำให้เธอได้รับการเสนอชื่อเข้าชิงรางวัลจูกซ์ไทยแลนด์มิวสิกอะวอดส์ สาขาเพลงแห่งปี จากนั้นเธอออกอัลบั้มชุดแรก ไลออนฮาร์ต วางจำหน่ายในเดือนกันยายน 2563
โบกี้ไลอ้อนได้รับรางวัลคมชัดลึก อวอร์ด, ไนน์เอ็นเตอร์เทน อวอร์ดส์ และสีสันอะวอร์ดส์อย่างละหนึ่งครั้ง
ชีวิตช่วงแรก
พิชญ์สินี วีระสุทธิมาศ มีนามเดิมว่า อัญชิสา นิ่มอาสน์ เกิดเมื่อวันที่ 3 มิถุนายน พ.ศ. 2537 ที่จังหวัดนนทบุรี มีชื่อเล่นในวัยเด็กว่า "วุ้นเส้น" และ "โบ" ตามลำดับ โบกี้ไลอ้อนมีพี่สาวหนึ่งคนชื่อ ว่าน วันวาน มีอาชีพเป็นนักร้องเช่นกัน พ่อแม่ของเธอแยกทางกันตั้งแต่เธอยังเด็ก หลังจากพ่อแม่หย่าร้างกัน โบกี้ไลอ้อนอาศัยอยู่กับมารดาซึ่งทำงานเป็นผู้รับจ้างทั่วไป เธอเข้าเรียนที่โรงเรียนละแวกนั้น ก่อนย้ายเข้าโรงเรียนสตรีวิทยา สายวิทย์-คณิต
โบกี้ไลอ้อนเริ่มสนใจดนตรีตั้งแต่เด็ก เนื่องจากมารดาชื่นชอบการร้องเพลง ซึ่งต่อมาแนะนำให้เธอเรียนที่วิทยาลัยดุริยางคศิลป์ มหาวิทยาลัยมหิดล หลักสูตรเตรียมอุดมดนตรี ในช่วงเวลานี้ เธอกับเพื่อนได้รวมกลุ่มก่อตั้งวงดนตรีชื่อ สคิปปิท (Skipit) วงเคยเข้าแข่งขันบนเวทีฮอตเวฟมิวสิกอวอร์ดส์ในปี 2554 และโบกี้ไลอ้อนได้รับรางวัลนักร้องยอดเยี่ยมจากเวทีดังกล่าว ต่อมาเธอเปิดช่องยูทูบเป็นของตนเอง ภายใต้บัญชีชื่อ Bowky Lion โดยวิดีโอเน้นการคัฟเวอร์เพลงจากศิลปินต่าง ๆ ที่ชื่นชอบ ภายหลังเข้าสู่วงการบันเทิง โบกี้ไลอ้อนสำเร็จการศึกษาระดับปริญญาตรี เอกดนตรีสมัยนิยม จากวิทยาลัยดังกล่าวในปี 2560
เมื่ออายุ 21 ปี โบกี้ไลอ้อนและพี่สาวเข้าประกวดร้องเพลงในรายการ เดอะวอยซ์ไทยแลนด์ ฤดูกาลที่ 4 แต่ตกรอบ 16 คนสุดท้าย จากนั้นเธอกลับไปคัฟเวอร์เพลงดังเดิม และได้รับเลือกให้ร้องเพลงประกอบละครหลายเรื่อง เช่น เพลง "ใจร้าย" (2559) ประกอบละครเรื่อง แรงตะวัน และ "ถ้าฉันรัก" (2560) ประกอบละครเรื่อง บาปรักทะเลฝัน
การทำงาน
โบกี้ไลอ้อนเขียนและผลิตเพลง "เอาเลย (Whatever)" ด้วยตนเองขณะเรียนอยู่ที่วิทยาลัยดุริยางคศิลป์ มหาวิทยาลัยมหิดล โดยไม่ได้ตั้งใจจะนำมาเผยแพร่ ท้ายที่สุด เธอเผยแพร่ออกเป็นซิงเกิลพร้อมกับมิวสิกวิดีโอที่ทำด้วยตนเองในปี 2560 เพลงดังกล่าวเป็นที่เข้าตาของต่อพงศ์ จันทบุบผา ผู้บริหารค่ายวอตเดอะดักจนเธอได้เซ็นสัญญา โบกี้ไลอ้อนออกซิงเกิลแรกกับสังกัด "ใครอีกคน" เมื่อวันที่ 31 สิงหาคม 2560 โดยเขียนและผลิตร่วมกับเดอะทอยส์ และออกซิงเกิลตามมาอีกหลายเพลงได้แก่ เพลง "แขนซ้าย", "คนไข้", "ค.ควาย" และ "คือราย"
อัลบั้มชุดแรกของโบกี้ไลอ้อนชื่อ ไลออนฮาร์ต วางจำหน่ายในเดือนกันยายน 2563 ได้รับการตอบรับอย่างดีจากนิตยสาร อะเดย์ โบกี้ไลอ้อนยังได้รับรางวัลคมชัดลึก อวอร์ด สาขาศิลปินหญิงเดี่ยวยอดเยี่ยม และรางวัลสีสันอะวอร์ดส์ สาขาศิลปินหน้าใหม่ยอดเยี่ยม เธอยังได้เข้าชิงรางวัลเดอะกีตาร์แม็กอะวอดส์สาขาอัลบั้มยอดเยี่ยมและศิลปินหญิงยอดเยี่ยมแห่งปีด้วย
ในเดือนมิถุนายน 2565 โบกี้ไลอ้อนได้ก่อตั้งค่ายเพลงของตัวเองภายใต้สังกัดวอตเดอะดักในชื่อ มูนฟลาวเวอร์ โดยมี เนติ ศรีสงคราม เป็นศิลปินคนแรกในสังกัดดังกล่าว จากนั้นเธอออกเพลง "วาดไว้" ในเดือนกรกฎาคม 2565 ขึ้นถึงอันดับหนึ่งบนชาร์ตบิลบอร์ด เพลงไทย ปีถัดมา เธอได้พากย์เสียงเป็นแอเรียล ฉบับภาษาไทย ในภาพยนตร์เรื่อง เงือกน้อยผจญภัย
ชีวิตส่วนตัว
โบกี้ไลอ้อนมีปัญหาเกี่ยวกับสุขภาพ เธอได้รับการวินิจฉัยว่าเป็นโรคซึมเศร้าและโรควิตกกังวล ในเดือนพฤศจิกายน 2564 โบกี้ไลอ้อนกล่าวกับนิตยสาร เดอะคลาวด์ ว่าเธอไม่ได้มีความคิดที่จะฆ่าตัวตายและได้เข้ารับการบำบัดพื้นฐานแล้ว
นางโภควดี
นางโภควดี เป็นวรรณกรรมท้องถิ่นที่แพร่หลายทางภาคใต้ของประเทศไทย ที่มีแนวคิดผสมผสานคติพราหมณ์กับคติพุทธได้อย่างชัดเจน คือ กล่าวถึงพระอิศวรได้ชุบนางโภควดีขึ้นมาและกล่าวถึงนางโภควดียินยอมสละร่างกายและเลือดเนื้อให้เป็นทานเพื่อเกิดสรรพสิ่งขึ้นบนโลกและจักรวาล
ฉบับ
ทางภาคใต้ พบต้นฉบับที่แพร่หลายในภาคใต้หลายฉบับล้วนคัดลอกสืบต่อกันมา ประพันธ์ด้วยกาพย์ยานีสิบเอ็ดและกาพย์สุรางคนางยี่สิบแปดและสำนวนภาษาเป็นของท้องถิ่น เช่น ฉบับตำบลนาท่อม อำเภอเมืองพัทลุง จังหวัดพัทลุง ฉบับที่เก็บรักษาไว้ที่สถาบันทักษิณคดีศึกษา มหาวิทยาลัยศรีนครินทรวิโรฒสงขลา ฉบับนายท้าม เจริญพงษ์ ชาวบ้านตำบลวัง อำเภอทุ่งสง จังหวัดนครศรีธรรมราช และฉบับที่เก็บรักษาไว้ที่ศูนย์ศิลปะและวัฒนธรรม มหาวิทยาลัยราชภัฎสุราษฎร์ธานี เนื้อหาทุกฉบับส่วนใหญ่เหมือนกัน แตกต่างกันบ้างในรายละเอียดซึ่งน่าจะแต่งเติมภายหลัง
สำหรับต้นฉบับในภาคกลางและภาคตะวันออกพบอยู่น้อยมาก พบต้นฉบับที่วัดวรุณดิตถาราม จังหวัดตราด อีกที่หนึ่งคือที่หอสมุดแห่งชาติ ท่าวาสุกรี กรุงเทพมหานคร จำนวน 2 ฉบับ 4 เล่มสมุดไทย มีลักษณะเป็นกลอนสวด วรรณกรรมจักร ๆ วงศ์ ๆ ของกลุ่มโรงพิมพ์วัดเกาะ ซึ่งจัดพิมพ์ขึ้นในสมัยรัชกาลที่ห้าและที่หก มีปรากฏรายชื่อนางโภควดี ได้เคยจัดพิมพ์ขึ้นเช่นกัน
เนื้อเรื่อง
นางโภควดีเป็นนางสนมพระอินทร์ มีผิวเปล่งปลั่ง สดใสดังเนื้อทอง มีกลิ่นกายหอมไกลเป็นโยชน์ วันหนึ่งพระอินทร์ได้บอกกับพระนางโภควดีว่า นางใกล้จุติเพื่อได้ไปสร้างยอดแห่งทานบารมีแล้วจะได้กลับมาเกิดบนสวรรค์ใหม่อีกครั้ง พระอินทร์ให้พระนางโภควดีเลือกว่าจะไปจุติเป็นอะไร แต่ก็คิดไม่ออก จึงได้ระลึกถึงฤๅษีตาไฟที่อาศัยอยู่ในป่าหิมพานต์ ซึ่งเก่งกล้าวิชาอาคมนั่งหลับตาบำเพ็ญตะบะอยู่ช้านานมาแล้ว  หากลืมตามองไปที่ใดที่นั่นก็จะไหม้เป็นเถ้าถ่าน นางโภควดีจึงไปหาพระฤๅษี
พระฤๅษีซึ่งบำเพ็ญเพียรบารมีมาช้านานพอได้กลิ่นหอมของดอกไม้ทั้ง ๆ ที่เป็นฤดูร้อนก็นึกสงสัยลืมตาขึ้นดู พระนางโภควดีที่นั่งอยู่ก็เลยไหม้เป็นเถ้าถ่านกองอยู่ ฤๅษีไม่ทราบว่ากองเถ้าถ่านอะไรที่ตนเผาไปนั้นคืออะไร จึงได้นั่งสมาธิเพ่งมองในญาณ จึงทราบว่าเป็นนางโภควดี จึงถามนางว่ามาทำไมมีเรื่องเดือดร้อนอะไร พระนางโภควดีจึงบอกแก่ฤๅษีว่าพระอินทร์จะให้นางลงไปเกิดแล้วให้เลือกว่าจะเกิดเป็นอะไรที่สามารถสร้างยอดแห่งทานได้ ฤๅษีบอกให้นางตั้งจิตให้แน่วแน่อธิษฐานตามตนว่า เรือนร่างทั้งหมดจะให้เป็นทานแก่มนุษย์และสัตว์โลก จบคำอธิษฐานของพระนางโภควดี พระฤๅษีจึงใช้ไม้เท้าตีเถ้าถ่านของนางแตกกระจายสู่พื้นโลก
คลองบางภาษี
คลองบางภาษี เป็นคลองสายหนึ่งในจังหวัดนนทบุรีและจังหวัดนครปฐม ไหลต่อจากคลองสองที่จุดตัดกับคลองญี่ปุ่นใต้ โดยไหลเป็นเส้นแบ่งเขตการปกครองระหว่างตำบลไทรใหญ่ อำเภอไทรน้อย จังหวัดนนทบุรี และตำบลบางภาษี อำเภอบางเลน จังหวัดนครปฐม จากนั้นไหลผ่านเขตตำบลบางภาษีและไปลงแม่น้ำท่าจีนบริเวณวัดบางภาษีในเขตตำบลคลองนกกระทุง มีความยาวประมาณ 18 กิโลเมตร บางช่วงของคลองยังมีชื่อเรียกอื่น ๆ อีก เช่น คลองบึงลาดสวาย เป็นต้น
ในอดีตบริเวณคลองบางภาษีได้ใช้เป็นเส้นทางสัญจรทำมาค้าขายตั้งแต่โบราณ ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว มีการตั้งด่านภาษีขึ้นที่ตอนใต้ของคลองนี้ ตรงบริเวณวัดบางภาษี ภายหลังมีการตั้งหมู่บ้านและเป็นตำบลขึ้นมาคือ ตำบลบางภาษี บริเวณแนวคลองพระพิมลและคลองบางภาษี มีตลาดโบราณ 100 ปี รางกระทุ่ม
กีฬาเรือใบในโอลิมปิกฤดูร้อน 2024 – รอบคัดเลือก
กีฬาเรือใบในโอลิมปิกฤดูร้อน 2024 – รอบคัดเลือก บทความนี้ให้รายละเอียดเกี่ยวกับขั้นตอนการคัดเลือกกีฬาเรือใบในโอลิมปิกฤดูร้อน 2024 มีโควต้านักกีฬาทั้งหมด 312 ตำแหน่งสำหรับนักกีฬาที่มีสิทธิ์เป็นตัวแทนจากแต่ละประเทศ โดยพิจารณาจากผลการแข่งขันเรือใบที่กำหนดโดยเรือใบโลก ประเทศเจ้าภาพ ฝรั่งเศสได้รับโควต้าสำรอง 1 ตำแหน่งต่อรายการของเรือใบทั้ง 10 รุ่น ในขณะที่โควตา 4 ตำแหน่ง (สองตำแหน่งต่อเพศ) ถูกแจกจ่ายให้กับประเทศที่แข่งขันกันใน รุ่นเลเซอร์ชายและเลเซอร์เรเดียลหญิงภายใต้คณะกรรมาธิการไตรภาคี
ระยะเวลาคัดเลือกจะเริ่มขึ้นในการแข่งขันเรือใบชิงแชมป์โลก 2023 ที่กรุงเฮก ประเทศเนเธอร์แลนด์ โดยโควตา 107 ตำแหน่งหรือประมาณ 40 เปอร์เซ็นต์ของโควตาทั้งหมด จะมอบให้แก่ประเทศที่มีอันดับสูงสุดในแต่ละคลาสที่แตกต่างกันทั้ง 10 ประเภท อีก 14 ตำแหน่งจะแจกจ่ายให้กับนักแล่นเรือใบที่แข่งขันในประเภทเรือบดชาย (เลเซอร์) และเรือบดหญิง (เลเซอร์เรเดียล) ในการแข่งขันชิงแชมป์โลกไอแอลซีเอ 2024 ในขณะที่ประเทศที่มีอันดับสูงสุดที่แข่งขันกันในรอบคัดเลือกจะได้รับโควตาเดียวในแต่ละรายการ ยกเว้นรุ่นเลเซอร์และเลเซอร์เรเดียล (3 ตำแหน่งต่อเพศ สำหรับเอเชียและอีก 2 ตำแหน่งสำหรับส่วนที่เหลือ) ที่การแข่งเรือภาคพื้นทวีป (แอฟริกา เอเชีย อเมริกากลางและใต้ ยุโรป อเมริกาเหนือและแคริบเบียน และโอเชียเนีย)
ส่วนที่เหลือของโควตาทั้งหมดจะนำมาประกอบกับนักแล่นเรือที่มีสิทธิ์ผ่านการแข่งขันเรือใบลาสแชนซ์รีกัตตา 2024 ในเมืองไฮแยร์ ประเทศฝรั่งเศส (ทั้งหมด 39 ตำแหน่ง) และเป็นส่วนหนึ่งของโครงการเวิร์ลเซลลิงอีเมอร์จิงเนชั่น (เรือ 2 ลำต่อเพศสำหรับการแข่งขันวินด์เซิร์ฟและเรือบด)
โควตา
ด้านล่างเป็นจำนวนเรือ คลาส 470, 49er, 49erFX และ Nacra 17 ประกอบด้วยลูกเรือสองคนในเรือแต่ละลำ
คลองพิทยาลงกรณ์
คลองพิทยาลงกรณ์ เป็นคลองขุดเพื่อการชลประทานและทำนาเกลือ ทางริมฝั่งทะเลของอำเภอเมืองสมุทรสาคร จังหวัดสมุทรสาคร โดยแยกจากแม่น้ำท่าจีน บริเวณใกล้กับวัดศรีสุทธาราม ตำบลหญ้าแพรก อำเภอเมืองสมุทรสาคร ไปเชื่อมคลองสรรพสามิต ไปเชื่อมต่อแม่น้ำเจ้าพระยา อำเภอพระสมุทรเจดีย์ จังหวัดสมุทรปราการ คลองมีความยาวประมาณ 27 กิโลเมตร สองฝั่งคลองมีทางหลวงชนบท สค.4017 และทางหลวงชนบท สค. 503 เลียบไปกับคลอง
ซีไอเอ็กซ์
ซีไอเอ็กซ์ (씨아이엑스; CIX ออกเสียงว่า ซี-ไอ-เอ็กซ์ ย่อมาจาก Complete in X) เป็นวงบอยแบนด์ชาวเกาหลีใต้ ที่ก่อตั้งโดย ซี9 เอนเตอร์เทนเมนต์ ใน ค.ศ. 2019 มีสมาชิก 5 คน ประกอบด้วย จินย็อง, บีเอ็กซ์, ซึงฮุน, ฮย็อนซ็อก และยงฮี กลุ่มเปิดตัวเมื่อวันที่ 23 กรกฎาคม ค.ศ. 2019 โดยมีอีพีแรกชื่อ Hello Chapter 1: Hello, Stranger
คลองพิทยาลงกรณ์
แต่เดิมพื้นที่บริเวณปากแม่น้ำท่าจีนเป็นพื้นที่รกร้างว่างเปล่าของรัฐ แต่มีราษฎรเข้ามาบุกรุกแผ้วถางและทำกิน ทำให้รัฐบาลต้องออกกฎหมายกำหนดเขตหวงห้ามที่ดินบริเวณนี้เมื่อ พ.ศ. 2481 เพื่อประโยชน์ในการทำนาเกลือ ภายหลังได้มีการขุดคลองพิทยาลงกรณ์เพื่อเชื่อมต่อคลองสรรพสามิต
สถานที่ตั้งอยู่ริมคลองพิทยาลงกรณ์ ได้แก่ วัดสหกรณ์โฆสิตาราม โรงเรียนพันท้ายนรสิงห์วิทยา วัดสหธรรมาราม และโรงเรียนคลองพิทยาลงกรณ์ เป็นต้น
ฟุตบอลเอเชียเยาวชนอายุไม่เกิน 23 ปี 2024
การแข่งขันนี้จะเป็นการคัดเลือกของทวีปเอเชีย สำหรับการแข่งขันกีฬาฟุตบอลชายโอลิมปิกฤดูร้อน 2024 ทีมสามอันดับแรกของทัวร์นาเมนต์จะผ่านเข้ารอบการแข่งขันกีฬาโอลิมปิกที่ฝรั่งเศสในฐานะตัวแทนของเอเอฟซี ในขณะที่ทีมที่ดีที่สุดอันดับสี่จะเล่นการแข่งขันรอบเพลย์ออฟเอเอฟซี–ซีเอเอฟ เพื่อคัดเลือกต่อไป จะมีทีมเข้าร่วมการแข่งขันทั้งหมด 16 ทีม ทีมชาติซาอุดีอาระเบียเป็นแชมป์สมัยก่อนหน้า
รอบคัดเลือก
การแข่งขันรอบคัดเลือกมีกำหนดจะจัดใน ค.ศ. 2023
โรงเรียนนาหมื่นพิทยาคม
โรงเรียนนาหมื่นพิทยาคม (อังกฤษ: Namuen Pittayakhom School; อักษรย่อ: น.ม. — NM.) หรือเรียกอย่างย่อว่า นาหมื่น โรงเรียนนาหมื่นพิทยาคม ตั้งอยู่ ณ เลขที่ 84 หมู่ 13  ตำบลบ่อแก้ว  อำเภอนาหมื่น  จังหวัดน่าน 55180 ก่อตั้งเมื่อ พ.ศ. 2521 ปัจจุบัน เปิดสอนระดับชั้น มัธยมศึกษาตอนต้นและชั้นมัธยมศึกษาตอนปลาย
ประวัติ
โรงเรียนนาหมื่นพิทยาคม ได้รับการสถาปนาขึ้นเมื่อวันที่ 8 พฤศจิกายน 2521 เปิดทำการสอนครั้งแรก เมื่อวันที่ 16  พฤษภาคม 2521 โดยอาศัยสถานที่ของโรงเรียนชุมชนบ้านบ่อแก้วดำเนินการเรียนการสอน  ต่อมาได้รับบริจาคที่สาธารณประโยชน์จากบ้านหมู่ที่ 6 ตำบลบ่อแก้ว  อำเภอนาหมื่น  จังหวัดน่าน จึงได้ย้ายมาสถานที่ปัจจุบัน เมื่อวันที่ 13 มิถุนายน 2521 เปิดทำการสอนระดับมัธยมศึกษาตอนต้นและเปิดทำการสอนระดับมัธยมศึกษาตอนปลายในปีการศึกษา 2536  ปัจจุบันตั้งอยู่เลขที่ 84 หมู่ 13  ตำบลบ่อแก้ว อำเภอนาหมื่น  จังหวัดน่าน  รหัสไปรษณีย์  55180
อภิสิทธิ์ เวชชาชีวะ
อภิสิทธิ์ เวชชาชีวะ (เกิด 3 สิงหาคม พ.ศ. 2507) ชื่อเล่น มาร์ค เป็นนักการเมืองชาวไทย นายกรัฐมนตรีไทยคนที่ 27 เคยดำรงตำแหน่งรัฐมนตรีประจำสำนักนายกรัฐมนตรี และโฆษกประจำสำนักนายกรัฐมนตรี ในรัฐบาล ชวน หลีกภัย ผู้นำฝ่ายค้านในสภาผู้แทนราษฎร 3 สมัย สมาชิกสภาผู้แทนราษฎร 9 สมัย สังกัดพรรคประชาธิปัตย์ และหัวหน้าพรรคประชาธิปัตย์
อภิสิทธิ์เกิดที่ประเทศอังกฤษ เข้าวิทยาลัยอีตัน และสำเร็จการศึกษาปริญญาตรีและปริญญาโทจากมหาวิทยาลัยออกซฟอร์ด เขาได้รับเลือกเป็นสมาชิกสภาผู้แทนราษฎรกรุงเทพมหานคร ใน พ.ศ. 2535 ขณะอายุได้ 27 ปี และได้ดำรงตำแหน่งหัวหน้าพรรคประชาธิปัตย์หลังพรรคแพ้การเลือกตั้งเป็นการทั่วไป พ.ศ. 2548 อภิสิทธิ์ได้รับการลงมติเลือกนายกรัฐมนตรีไทย ธันวาคม พ.ศ. 2551 เป็นนายกรัฐมนตรีเมื่อเดือนธันวาคม พ.ศ. 2551 ในวัย 44 ปี หลังศาลรัฐธรรมนูญยุบพรรคพลังประชาชนและพรรคร่วมรัฐบาล เขาเป็นนายกรัฐมนตรีอายุน้อยที่สุดในรอบกว่า 60 ปี อย่างไรก็ตาม การเปลี่ยนแกนนำพรรคจัดตั้งรัฐบาลกระทันหันในเวลานั้นก่อให้เกิดเสียงวิจารณ์ว่ากองทัพมีส่วนจัดตั้ง
อภิสิทธิ์เป็นนายกรัฐมนตรีในห้วงวิกฤตการณ์การเงินโลก และความตึงเครียดทางการเมืองในประเทศที่เพิ่มสูงขึ้น ขณะดำรงตำแหน่ง เขาเสนอ "วาระประชาชน" ซึ่งมุ่งสนใจนโยบายซึ่งมีผลต่อสภาพความเป็นอยู่ของพลเมืองชนบทและผู้ใช้แรงงานของไทยเป็นหลัก เขาออกมาตรการกระตุ้นเศรษฐกิจสองประการสำคัญ คือ โครงการพัฒนาโครงสร้างพื้นฐานสามปีมูลค่า 4 หมื่นล้านดอลลาร์สหรัฐ และโครงการให้เงินอุดหนุนและแจกเงินมูลค่า 3 พันล้านดอลลาร์สหรัฐ ยุคอภิสิทธิ์มีการปิดเว็บไซต์และสถานีวิทยุเป็นจำนวนมาก ตลอดจนจับกุมและปิดปากบุคลากรสื่อ ผู้ต่อต้านและหัวหน้าแรงงานจำนวนมาก โดยอ้างความผิดต่อองค์พระมหากษัตริย์ไทย จากรายงาน พ.ศ. 2553 ฮิวแมนไรตส์วอตช์เรียกยุคอภิสิทธิ์ว่า "มีเซ็นเซอร์มากที่สุดในประวัติศาสตร์ไทยล่าสุด" และ ฟรีดอมเฮาส์ ลดระดับอันดับเสรีภาพสื่อของไทยลงเหลือ "ไม่เสรี" อภิสิทธิ์ยังสนับสนุนมาตรการต่อต้านการฉ้อราษฎร์บังหลวง แต่รัฐมนตรีหลายคนกลับมีเรื่องอื้อฉาวทางการเมือง และมาตรการกระตุ้นเศรษฐกิจหลายส่วนถูกวิจารณ์ว่าฉ้อราษฎร์บังหลวง
รัฐบาลอภิสิทธิ์เผชิญการประท้วงใหญ่ในเดือนเมษายน พ.ศ. 2552 และเดือนเมษายนและพฤษภาคม พ.ศ. 2553 อภิสิทธิ์ดำเนินโครงการปรองดองเพื่อสืบสวนเหตุสลายการชุมนุม แต่การทำงานของคณะกรรมการสืบสวนข้อเท็จจริงกลับถูกทหารและหน่วยงานของรัฐขัดขวาง กองทัพไทยปะทะกับกัมพูชาหลายครั้งระหว่าง พ.ศ. 2552−2553 ซึ่งเป็นการสู้รบนองเลือดที่สุดในรอบกว่าสองทศวรรษ เหตุความไม่สงบในชายแดนภาคใต้บานปลายขึ้นระหว่างรัฐบาลอภิสิทธิ์ และรายงานการทรมานและการละเมิดสิทธิมนุษยชนเพิ่มขึ้น